**Nuno Álvares Pereira**, nado en Cernache do Bonjardim o 24 de xuño de 1360 e finado en Lisboa o 1 de novembro de 1431, foi un militar portugués, tamén coñecido como o **Santo Condestábel** ou **Beato Nuno de Santa Maria**.

Biografía
---------

Desempeñou un papel fundamental na crise de 1383-1385, onde Portugal xogou a súa independencia contra o reino de Castela. Nuno Álvares Pereira foi tamén conde de Arraiolos, de Barcelos e de Ourém. Após a aclamación de Xoán I polas cortes de Coímbra, Nuno Álvares Pereira fixo unha viaxe diplomática, militar e de peregrinación a Santiago de Compostela, durante a que tomou o castelo do Neiva, en Santiago do Neiva, episodio conmemorado na actualidade na feira medieval de Viana do Castelo.

A vitoria atinxida, dirixindo campesiños (batalla dos Atoleiros, no Alentexo), levouno a ser nomeado condestábel do exército, á fronte do cal logrou a decisiva vitoria de Alxubarrota (14 de agosto de 1385) contra as tropas castelán-francesas, aliadas á súa vez con parte da nobreza lusa, asegurando o trono portugués para o Mestre de Avis.

### Descendencia

Casou en 1376 con Leonor de Alvim (sobriña do cortesán Pedro Coelho) coa que tivo tres fillos, pero só unha filla, Beatriz Pereira de Alvim (Beatriz de Portugal), chegou á idade adulta, estando casada cun fillo natural de Xoán I de Portugal, Afonso de Portugal (primeiro Duque de Braganza) e dando lugar á Casa de Braganza (que reinaría en Portugal tres séculos despois).
Por tanto, polo matrimonio da súa filla, Nuno é antepasado de varias das casas reais europeas, entre elas Isabel de Barcelos era avoa materna de Isabel I de Castela, a Católica.

### Vida relixiosa

Cando a súa muller morreu en 1387, abrazou a vida relixiosa. Fundou o convento carmelita de Lisboa en 1389 e ingresou na Orde do Carmelo o 15 de agosto de 1423 como irmán laico. Despois dunha vida modelo de penitencia, morreu no recendo da santidade o 1 de novembro de 1431. Foi enterrado no Convento do Carme en Lisboa, onde morrera, pero en 1755, o terremoto que asolou Lisboa destruíu a igrexa.

As cortes de Portugal pediron a súa beatificación a Urbano VIII no século XVII. Foi beatificado o 23 de xaneiro de 1918 por Bieito XV e canonizado en abril de 2009 por Bieito XVI.

Na literatura
-------------

Luís de Camões, en sentido literal ou alegórico, explícito ou implícito, fai referencia a *O Condestável* catorce veces en *Os Lusíadas*. O forte Nuno, como Camões o designa, aparece logo evocado na 12.ª estrofa do canto primeiro: *"Por estes vos darei um Nuno fero, Que fez ao Rei e ao Reino tal serviço," e no canto oitavo, estrofe 32: "Mas mais de Dom Nuno Álvares se arreia. Ditosa Pátria que tal filho teve!".*

Galería de imaxes
-----------------

* Monumentos
* Monumento no Castelo de OurémMonumento no Castelo de Ourém
* Estatua ecuestre onda o Mosteiro de BatalhaEstatua ecuestre onda o Mosteiro de Batalha
* lugar de nacemento de D. Nuno - Cernache do Bonajardimlugar de nacemento de D. Nuno - Cernache do Bonajardim
* Igrexa de Vila Nova da Rainha, lugar do seu casamentoIgrexa de Vila Nova da Rainha, lugar do seu casamento
* Gravura da Crónica do CondestávelGravura da *Crónica do Condestável*
* Convento do Carmo onde pasou os seus derradeiros anosConvento do Carmo onde pasou os seus derradeiros anos
* Monumento ao Santo Condestábel en LisboaMonumento ao Santo Condestábel en Lisboa
* Monumento Cernache do BonjardimMonumento Cernache do Bonjardim

Notas
-----

1. ↑  "Validate User". *academic.oup.com*. Consultado o 2022-04-23.
2. ↑  Andreia Ferreira (2018-08-08). "Passagem de D. Nuno Álvares Pereira por Castelo do Neiva retratada em Feira Medieval". *Altominho.tv* (en portugués). Consultado o 2022-04-23.
3. ↑  "Beatriz de Portugal". *Google Arts & Culture* (en castelán). Arquivado dende o orixinal o 23 de abril de 2022. Consultado o 2022-04-23.
4. ↑  Pereira, Nuno Álvares (2010-04-18). "Nuno Álvares Pereira: A Vida de Nuno Álvares Pereira". *Nuno Álvares Pereira*. Consultado o 2022-04-23.
5. ↑  Portugal, Rádio e Televisão de. "Nuno Álvares Pereira canonizado a 26 de Abril". *Nuno Álvares Pereira canonizado a 26 de Abril* (en portugués). Consultado o 2022-04-23.

Véxase tamén
------------

|  |  |
| --- | --- |
|  | Commons ten máis contidos multimedia sobre:  ***Nuno Álvares Pereira*** |

|  |  |
| --- | --- |
| Control de autoridades | 
* Wd: Q374056
* WorldCat
* VIAF: 89007431
* BLBNB: 000320226
* BNE: XX1015314
* BNF: 12790616j
* CERL: cnp01320222
* DeutscheBio: 124284086
* EBID: ID
* FAST: 1726969
* GEC: 0050172
* GND: 124284086
* ISNI: 0000 0001 1451 3665
* LCCN: n88192437
* NKC: jo20181017027
* NTA: 11974595X
* OL: OL7069451A
* SUDOC: 075904713
* WikiTree: Pereira-16

 |